பால் வாக்கர் - ஹாலிவுட்டின் பீனிக்ஸ் பறவை. சூப்பர்ஸ்டார் இடத்துக்கான ஸ்டார் வார்ஸில் ரேஸ் கார்களின் மூலம் முத்திரை பதித்தவர். லேசாக பல்லைக் கடித்தபடி ஆக்ஸிலேட்டர் மிதித்து இன்ஜினை உறுமவிடும் பாலின் ஸ்டைலுக்கு உலகம் முழுக்க கோடிக்கணக்கான ரசிகர்கள் இருக்கிறார்கள். பிரவுன் நிற முடி, பச்சையும் நீலமும் கடந்த கண்கள், பளீர் சிரிப்பு என பெர்ஃபெக்ட் ஆணழகன். சினிமா, தோற்றம் தாண்டி பால் வாக்கரைப் பற்றி பேச பல காரணங்கள் இருக்கின்றன. அதில் முக்கியமானது - நேற்றோடு (நவம்பர் 30) அவர் இறந்து மூன்றாண்டுகள் ஆகின்றன.